Skorsing van HK-lede by Puk opgehef | Maroela Media
Maroela Media het vroeër berig die NWU het met stappe teen die nege studente begin ná bewerings dat die huiskomiteelede versuim het om hulle verantwoordelikhede na te kom op 'n manier wat aan die etos van die universiteit voldoen. Hoewel die universiteit nie meer inligting bekend wou maak oor presies wat die beweerde oortreding was waarvan die HK-lede beskuldig is nie, het die voorval blykbaar met 'n onaanvaarbare ontgroeningspraktyk verband gehou.
Louis Jacobs, woordvoerder van die NWU, sê die studente se dissiplinêre verhoor het gister plaasgevind. "Op grond van getuienis dat die kampus-studenteraad na bewering 'n mondelinge waarskuwing aan lede van die huiskomitee uitgereik het, het die dissiplinêre komitee bevind dat die verrigtinge dubbele vervolging behels, en daar is beveel dat die studente met onmiddellike inwerkingtreding in hulle posisies herstel word," sê Jacobs.
"Die universiteit win regsadvies in en sal mettertyd verder reageer."
Daar is egter later aangekondig dat die studente se skorsing op 31 Januarie opgehef sou word. Jacobs het toe gesê die huiskomiteelede sal almal in hulle posisies heraangestel word op voorwaarde dat hulle deelneem aan 'n program wat op korrektiewe maatreëls fokus.
Enkele dae later het die universiteit egter weer 'n ommeswaai gemaak en gesê in die lig van nuwe inligting wat na vore gekom het, kan die saak nie afgehandel word soos aanvanklik aangedui is nie. Daar is toe besluit om wel 'n dissiplinêre proses teen die studente te volg.
Dis ongelooflik al die magte wat so saam werk om reg en geregtigheid te keer.
O weë Pukke, julle vertoon erg onbeholpe. Wat gaan aan? Waarom die geheimhouding en gatomgooiery? Is julle heeltemaal in beheer van julle fakulteite??
Het NWU ooit teen die studente opgetree wat groot skade by Mahikengkampus opgetree? Nooit weer iets gelees van optrede-optrede sou seker nie polities korrek gewees het nie.
Spring oor die voor
Jaarliks sterf tientalle jong swart seuns en mans agv onveilige, maar toelaatbare "tradisionele" besnydenis inisiasies. Onskuldige koshuistradisies, waar niemand seerkry nie is egter menseregteskending? Dit klop nie.
Dalk moet manskoshuise eerder besnydenis tradisies begin.
Dis belaglik, en hulle laat dit klink asof daar iets vreesliks aan die 1ste jaars gedoen is! Het gehoor dat HK die kinders glo vir 'n paar minute in 'n vertrek toegemaak het en die verwarmers aangesit het.